VGI ติดรายชื่อ “หุ้นยั่งยืน” 2 ปีซ้อน สะท้อนบริหารตามหลัก ESG
VGI ติดอันดับรายชื่อหุ้นยั่งยืน Thailand Sustainability Investment ประจำปี 2565 ต่อเนื่องเป็นปีที่ 2 สะท้อนการบริหารตามหลัก ESG
VGI ติดอันดับรายชื่อหุ้นยั่งยืน Thailand Sustainability Investment ประจำปี 2565 ต่อเนื่องเป็นปีที่ 2 สะท้อนการบริหารตามหลัก ESG
11 ต.ค. 2565

บริษัท วีจีไอ จำกัด (มหาชน) หรือ VGI ผู้นำการตลาด Offline-to-Online (O2O) Marketing โซลูชั่นส์ บนแพลตฟอร์มธุรกิจที่หลากหลาย และติดอันดับรายชื่อหุ้นยั่งยืน ประจำปี 2565 หรือ Thailand Sustainability Investment (THSI) ในกลุ่มบริการ (Services) ต่อเนื่องเป็นปีที่ 2 จากตลาดหลักทรัพย์แห่งประเทศไทย การันตีความสำเร็จของบริษัทที่ยึดมั่นแนวทางในการดำเนินธุรกิจอย่างยั่งยืน ภายใต้แนวคิดของการคำนึงถึงสิ่งแวดล้อม, สังคม, และบรรษัทภิบาล (Environmental, Social and Governance หรือ ESG) ตลอดจนการคำนึงถึงผู้มีส่วนได้ส่วนเสียทุกภาคส่วน ซึ่งถือเป็นสิ่งที่บริษัทฯให้ความสำคัญเป็นอันดับแรกเสมอมา โดยในปีนี้บริษัทฯยังคงรักษามาตราฐานของผลการดำเนินงานด้านความยั่งยืนได้อย่างดี มีผลคะแนนจากการตอบแบบประเมินผ่าน 50% ในทั้ง 3 มิติข้างต้น และผ่านเกณฑ์คุณสมบัติตามที่ตลาดหลักทรัพย์ฯ ได้กำหนดไว้
ด้าน นายเนลสัน เหลียง กรรมการผู้อำนวยการใหญ่ VGI เปิดเผยว่าการที่บริษัทฯได้รับคัดเลือกเป็นหนึ่งในหุ้นยั่งยืนต่อเนื่องเป็นปีที่ 2 สะท้อนให้เห็นว่าบริษัทฯมีศักยภาพในการพัฒนานวัตกรรมทางธุรกิจ หรือมีความรวดเร็วในการปรับตัวและตอบรับทันเทรนด์กระแสโลกอยู่เสมอ (Global trends) เพื่อเปิดโอกาสใหม่ๆทางธุรกิจ โดยควบคู่กับการดำเนินงานที่ขับเคลื่อนองค์กรสู่ความยั่งยืน พร้อมเผชิญกับทุกความเสี่ยงใหม่ๆ ที่อาจเกิดขึ้น (Emerging risks) ด้วยแผนการบริหารจัดการรองรับประเด็นต่างๆ อย่างชัดเจน ซึ่งสิ่งนี้จะเป็นตัวช่วยที่ตอกย้ำความมั่นใจให้กับนักลงทุนที่ให้ความสำคัญกับการลงทุนอย่างยั่งยืน (Sustainable Investment) และการลงทุนอย่างมีความรับผิดชอบ (Responsible Investment) อีกด้วย